=== Aktionens udfordringer ===
[[Fil:4547274 Thai rescue workers positioning a pipe for the pumping operation in the Tham Luang cave.jpg|thumb|right|upright=1.4|Thailandske redningsarbejdere opstiller udstyr til udpumpning af vand fra Tham Luang Nang Non-grotten den 2. juli 2018.{{byline|U.S. Air Force, Capt. Jessica Tait}}]]
Vandmasser i hulegangenge og regnvejr var de største udfordringer. Det naturlige dræn fra hulen var ca. fem [[kubikmeter]] i [[minut]]tet, mens der kunne løbe 25 kubikmeter regnvand ind på et minut. Blot 10 [[millimeter]] nedbør om dagen blev beregnet som 40.000 kubikmeter yderligere vand sivende ned gennem sprækker og huller i hulens gangsystem – svarende til at fylde 16 [[Olympiske lege|olympiske]] [[svømmebassin]]er – lidt mere end de tre kraftige højtrykspumper med en kapacitet på 1,6 millioner liter i timen (1.600 [[Kubikmeter|m³]]) kunne klare. Tillige flød grundvand, der pludseligt kunne stige hastigt, ind fra bjergmassivet, hvorfor der blev brugt yderlige to sæt grundvandspumper, der kunne håndtere henholdsvis 150.000 og 200.000 [[liter]] vand i timen (i alt 350 m³). En dæmning ved ''Huai Nam Dan'' kunne med succes begrænse flodvandindstrømningen med op til 50 [[procent]], svarende til 13.000 kubikmeter. Meget af det udpumpede vand oversvømmede de omkringliggende rismarker på et par tusinde [[hektar]] – opgjort som 16.000 [[Thailand#Måleenheder og tal|rai]], svarende til 2240 hektar – hvor den kommende høst kunne blive skadet. Men selv om det efterhånden lykkedes at reducere vandstanden i hulen med omkring 1 centimeter i timen, var kampen mod naturen et [[sisyfos]]arbejde med ny kraftig monsunregn i vente. Derfor søgtes der også efter alternative muligheder.<ref name="20180706-sisyphean">PRATCH RUJIVANAROM (6. juli 2018). ''[http://www.nationthailand.com/national/30349410 Draining cave water a sisyphean task, says expert] {{webarchive|url=https://web.archive.org/web/20200711022852/https://www.nationthailand.com/national/30349410 |date=11. juli 2020 }}''. [[The Nation (Thailand)]]. Hentet 15. juli 2018.</ref><ref>APINYA WIPATAYOTIN. (2. juli 2018). ''[https://www.bangkokpost.com/news/general/1496186/#cxrecs_s Water pumped from Tham Luang flooding nearby farms]''. [[Bangkok Post]]. Hentet 15. juli 2018.</ref><ref name="20180630-Nat-water">Pratch Rujivanarom (30. juni 2018). ''[http://www.nationthailand.com/national/30348971 Scientists seek to reduce water level in cave, get access from above] {{webarchive|url=https://web.archive.org/web/20200710052725/https://www.nationthailand.com/national/30348971 |date=10. juli 2020 }}''. [[The Nation (Thailand)]]. Hentet 15. juli 2018.</ref>
Historie